ความรู้เกี่ยวกับการซักผ้าของร้านซินไฉฮั้ว ไม่ได้มีการส่งต่อเทคนิค แต่เป็นการเรียนรู้จากสิ่งใด
ก. การทำตัวเองเป็นศูนย์กลาง
ข. การใช้ชีวิตในต่างประเทศ
ค. ประสบการณ์จริงหน้างาน
ง. การละลายพฤติกรรม
ข้อที่ถูกต้องคือ ค.  เนื่องจาก เพราะความรู้เกี่ยวกับการซักผ้าของร้านซินไฉฮั้ว ไม่ได้มีการส่งต่อเทคนิค แต่เป็นการเรียนรู้จากประสบการณ์จริงหน้างาน หาความเป็นไปได้ใหม่ๆ ในการทำธุรกิจ เช่นเดียวกับบริการกำจัดไรฝุ่นที่นอนตามบ้านของร้าน

ร้านมองเห็นโอกาสธุรกิจ อนาคตโลกจะสกปรกขึ้นเรื่อยๆ และคนไทยรู้เรื่องไรฝุ่นน้อยมาก ไรฝุ่นเป็นแมลงที่มองไม่เห็นด้วยตาเปล่า กินหนังกำพร้าเป็นอาหาร เป็นเหตุผลว่าซักผ้าสะอาดแล้วทำไมยังคัน น้อยคนจะรู้ว่าปัญหาเหล่านี้เกิดจากไรฝุ่น เป็นการต่อยอดบริการทำความสะอาดที่ไปไกล ตอบโจทย์กลุ่มตลาดครอบครัวที่มีเด็กเล็กและผู้สูงอายุที่ต้องการการดูแลสุขภาพเป็นพิเศษ

ประสบการณ์และสายเลือดของนักธุรกิจผู้บุกเบิก ทำให้ซินไฉฮั้วต่อยอดธุรกิจไปไกลกว่าการทำความสะอาดเสื้อผ้าและข้าวของเครื่องใช้จำเป็น นั่นคือ การบริหารจัดการความเรียบร้อยของอาคาร โดยคุณปิยะพล กัญจนาภรณ์ ทายาทรุ่นที่ 3 ของร้านซินไฉฮั้ว บุกเบิกธุรกิจบริหารอาคาร ประกอบด้วยส่วนงานที่คุ้นเคย อย่างธุรกิจทำความสะอาดและการจัดหาแม่บ้าน ธุรกิจรักษาความปลอดภัย ธุรกิจระบบวิศวกรอาคาร เรียกรวมกันง่ายๆ คือ งานดูแลตึก เขาเห็นโอกาสธุรกิจในงานบริหารอาคารซึ่งไม่ใช่ Core Business ของลูกค้า เช่น งานแม่บ้าน งานรักษาความปลอดภัย งานกำจัดปลวก มด แมลง งานระบบน้ำและสาธารณูปโภคพื้นฐานต่างๆ ร้านให้บริการเพื่อช่วยลดค่าใช้จ่ายเหล่า โดยใช้ประสบการณ์จากการทำงานโรงงานซักแห้งที่ต้องมีทั้งความสะอาด ระบบความปลอดภัย ระบบเครื่องจักร พอรู้ว่าทำได้ ก็เริ่มขยับขยาย เริ่มธุรกิจส่งแรง หรือธุรกิจบริหารแรงงาน คนไม่ได้เยอะ มีประมาณหกร้อยถึงเจ็ดร้อยคน แต่เป็นสิ่งที่ร้านเริ่มเอง